recursal/SuperWikiNEXT-32B huggingface dataset:
ในวิทยาการคอมพิวเตอร์ **ขั้นตอนวิธีค้นหาแบบค่าทุนน้อยสุด** (อังกฤษ: Uniform Cost-Search (UCS)) เป็นการค้นหาโดยใช้ขั้นตอนวิธีแบบแผนภูมิต้นไม้ ใช้สำหรับการแวะผ่านหรือการค้นหาในต้นไม้ค้นหาแบบเทียบน้ำหนัก จากโครงสร้างหรือกราฟ เราจะเริ่มค้นหาจากปมราก ส่วนปมถัดไปที่เราจะเลือกนั้น ต้องทำให้ค่าที่เราสนใจรวมสุทธิจากปมรากไปยังปมนั้นมีค่าทุนน้อยสุด โดยค่าทุนที่เราสนใจนั้นอาจเป็นน้ำหนัก หรือระยะทางก็ได้ เราจะใช้หลักการเลือกแบบนี้จนกว่าจะถึงปมเป้าหมาย

นิยาม
-----

โดยปกติขั้นตอนวิธีการค้นหานั้น จะเกี่ยวข้องกับการสร้างปมลูกโดยการเพิ่มปมข้างเคียงที่ยังไม่มีปมลูกและมีเส้นทางเชื่อมไปยังแถวคอยบุริมภาพ แต่ละปมในแถวคอยจะเก็บค่าทุนสุทธิจากปมราก โดยปมที่มีค่าทุนผ่านทางรวมที่น้อยที่สุดจะเป็นปมในแถวคอยที่มีลำดับความสำคัญมากสุด ปมแรกในแถวคอยจะถูกสร้างลูกเป็นลำดับ โดยจะเพิ่มเซตของปมเชื่อมต่อด้วยค่าทุนรวมจากปมราก UCS นั้นจะเสร็จสมบูรณ์และดีที่สุดเมื่อค่าทุนรวมของแต่ละขั้นตอนเกินค่า ε (ค่าบวก) กรณีที่ใช้เวลาเยอะที่สุดซึ่งมีความซับซ้อนคือ *O (b1 + C\*/ε)*  เมื่อ C\* คือค่าทุนของผลลัพธ์ที่ดีที่สุด และเมื่อค่าทุนของทุกกรณีเท่ากัน มันจะกลายเป็น *O (bd + 1)*

รหัสเทียม
---------

node := root, cost = 0
frontier := empty priority queue containing node
explored := empty set
do
if frontier is empty
return failure
node := frontier.pop ()
if node is goal
return solution
explored.add (node)
for each of node's neighbors n
if n is not in explored
if n is not in frontier
frontier.add (n)
if n is in frontier with higher cost
replace existing node with n

ขั้นตอนวิธีการที่เกี่ยวข้อง
---------------------------

**ขั้นตอนวิธีค้นหาระยะทางแบบเอกรูป** เปรียบได้กับการมองBest First Searchแบบง่ายๆ ซึ่งในทางทฤษฎีแล้วก็มีความใกล้เคียงกับDijkstra's Algorithmมากที่สุด และยังเกี่ยวเนื่องกับA\* Algorithm

ตัวอย่าง
--------

**Expansion showing the explored set and the frontier (priority queue) :**  

Start Node: A  

Goal Node: G

*Step 1*  

Frontier:

|  |  |
| --- | --- |
| **Node** | A |
| **Cost** | 0 |

Explored: -

*Step 2*  

Expand A  

Frontier:

|  |  |  |
| --- | --- | --- |
| **Node** | D | B |
| **Cost** | 3 | 5 |

Explored: A

*Step 3*  

Expand D  

Frontier:

|  |  |  |  |
| --- | --- | --- | --- |
| **Node** | B | E | F |
| **Cost** | 5 | 5 | 5 |

Explored: A D

*Step 4*  

Expand B  

Frontier:

|  |  |  |  |
| --- | --- | --- | --- |
| **Node** | E | F | C |
| **Cost** | 5 | 5 | 6 |

Explored: A D B

*Step 5*  

Expand E  

Frontier:

|  |  |  |
| --- | --- | --- |
| **Node** | F | C |
| **Cost** | 5 | 6 |

Explored: A D B E

*Note: B was not added to the priority queue because it was already explored*
*Step 6*  

Expand F  

Frontier:

|  |  |  |
| --- | --- | --- |
| **Node** | C | G |
| **Cost** | 6 | 8 |

Explored: A D B E F

*Step 7*  

Expand C  

Frontier:

|  |  |
| --- | --- |
| **Node** | G |
| **Cost** | 8 |

Explored: A D B E F C

*Step 8*  

Expand G  

Found the path: A to D to F to G

แหล่งข้อมูลที่อ้างอิง
---------------------

* Uniform cost search - Math Wiki
* Artificial Ingelligence - Uniform Cost Search เก็บถาวร 2011-08-11 ที่ เวย์แบ็กแมชชีน
* บทความ\* เก็บถาวร 2011-12-26 ที่ เวย์แบ็กแมชชีน
* บทความ\*\* เก็บถาวร 2012-10-11 ที่ เวย์แบ็กแมชชีน
**การคิดเชิงออกแบบ** (อังกฤษ: design thinking) เป็นกระบวนการคิดเพื่อแก้ปัญหาและพัฒนาแนวคิดใหม่ ๆ โดยมีจุดมุ่งหมายคือการหาแนวทางการแก้ปัญหาที่เน้นมุมมองของผู้ใช้ (user-centered) และมีเจตนาในการสร้างผลลัพธ์ในอนาคตที่เป็นรูปธรรม เพื่อให้ได้แนวทางหรือนวัตกรรมที่ตอบโจทย์กับผู้ใช้และสถานการณ์

กระบวนการคิดเชิงออกแบบมี 3 ขั้นตอนหลัก คือ การเข้าใจปัญหา, การสร้างสรรค์ความคิด และ การสร้างแบบจำลองเพื่อการทดสอบพัฒนา

ขั้นตอนของการคิดเชิงออกแบบ
--------------------------

### **การเข้าใจปัญหา**

เป็นขั้นตอนการทำความเข้าใจอย่างลึกซึ้ง ที่ต้องเน้นการทำความเข้าใจต่อผู้ใช้กลุ่มเป้าหมาย (insight) เป็นการสังเคราะห์ข้อมูลเพื่อการตั้งคำถามปลายเปิดหรือสมมติฐานที่ผลักดันให้เกิดความคิดสร้างสรรค์ และการวิเคราะห์ปัญหาเพื่อกำหนดแนวทางการแก้ปัญหาให้ชัดเจน โดยการเลือกและสรุปกรอบแนวทางความเป็นไปได้

### การสร้างสรรค์ความคิด

การระดมความคิดใหม่ (ideate) อย่างไม่มีขีดจำกัด ให้มากที่สุด หลากหลายที่สุด ในรูปแบบการระดมสมอง (brainstorm) และนำไปสู่การประเมิน (idea evaluation) เลือกความคิดที่อยู่ภายใต้กรอบแนวทางความเป็นไปได้ ซึ่งอาจมีการซ้ำหลายรอบ

ความคิดแปลกใหม่ที่อยู่นอกกรอบแนวทางความเป็นไปได้ อาจถูกบันทึกและนำไปใช้ในการพัฒนาโครงการอื่นๆได้

### การสร้างแบบจำลองเพื่อการทดสอบพัฒนา

การสร้างแบบจำลอง (prototype) ที่สื่อสารแนวคิดที่ดีที่สุดออกมาเป็นสิ่งที่จับต้องได้เพื่อใช้ในการพิสูจน์แนวคิด และนำไปทดสอบกับผู้ใช้กลุ่มเป้าหมายเพื่อสังเกตประสิทธิภาพและความคิดเห็นจากการใช้งาน โดยการรวบรวมผลตอบรับ ข้อเสนอแนะต่างๆ ตลอดจนคำแนะนำมาใช้ในการพัฒนาและปรับปรุงต่อไป ซึ่งอาจผ่านการทดสอบซ้ำหลายครั้งขึ้นกับความซับซ้อนของโซลูชั่น 

แบบจำลองช่วยในการรวบรวมความคิดเห็นและปรับปรุงแนวคิด ช่วยให้เข้าใจถึงจุดแข็งและจุดอ่อนของโซลูชั่นใหม่

อ้างอิง
-------

1. 1 2 3  Brown, T. Wyatt, J. 2010. Design thinking for social innovation. Stanford social innovation review.
2. ↑  An introduction to design thinking, dschool.stanford.edu.
3. ↑  Kelley T. Littman J, 2005, The Ten Faces of Innovation
4. ↑  designandthinking, Mu Ming Tsai,2012, Film
**พรรคประชาชนปาเลสไตน์** (Palestinian People's Party; ภาษาอาหรับ: حزب الشعب الفلسطيني Hizb al-Sha'b al-Filastini) ก่อตั้งเมื่อ พ.ศ. 2525 ในฐานะพรรคคอมมิวนิสต์ปาเลสไตน์ เป็นพรรคสังคมนิยมในเขตปกครองปาเลสไตน์และบริเวณอื่นๆของชาวปาเลสไตน์

พรรคคอมมิวนิสต์ปาเลสไตน์เริ่มก่อตั้งตั้งแต่ พ.ศ. 2462 หลังจากการก่อตั้งรัฐอิสราเอลและจอร์แดนผนวกดินแดนเวสต์แบงก์เป็นของตน กลุ่มคอมมิวนิสต์ในเวสต์แบงก์รวมเข้ากับพรรคคอมมิวนิสต์จอร์แดนซึ่งได้รับการสนับสนุนจากชาวปาเลสไตน์ด้วย พรรคได้รับการสนับสนุนจากขบวนการต่างๆของปาเลสไตน์และประชาชนในเวสต์แบงก์จนถึง พ.ศ. 2513 จากนั้นเริ่มลดลง ส่วนในฉนวนกาซา มีการก่อตั้งพรรคคอมมิวนิสต์ของชาวปาเลสไตน์อีกพรรคหนึ่ง

ในเดือนกุมภาพันธ์ พ.ศ. 2525 พรรคคอมมิวนิสต์ดั้งเดิมได้จัดการประชุมและตกลงจัดตั้งพรรคคอมมิวนิสต์ปาเลสไตน์ขึ้นใหม่ พรรคใหม่นี้มีความสัมพันธ์กับองค์กรปลดปล่อยปาเลสไตน์และเข้าร่วมกับองค์กรใน พ.ศ. 2530สมาชิกของพรรคได้เข้าร่วมในผู้บริหารระดับสูงขององค์กรปลดปล่อยปาเลสไตน์ในเดือนเมษายนของปีนั้น

พรรคประชาชนปาเลสไตน์มีบทบาทสำคัญในการกระตุ้นให้คนระดับล่างสนับสนุนการลุกขึ้นต่อสู้ และภายใต้การนำของบาชีร บัรเฆาตี ได้มีบทบาทสำคัญในการประเมินทฤษฎีของมาร์กและเลนินใหม่ว่าเป็นปรัชญาทางการเมืองมากกว่าองค์กรคอมมิวนิสต์อื่นๆในบริเวณนั้น ได้มีการเปลี่ยนชื่อใหม่เมื่อ พ.ศ. 2534 หลังการล่มสลายของสหภาพโซเวียต มาเป็นพรรคประชาชนปาเลสไตน์ซึ่งสนับสนุนการต่อสู้ในปาเลสไตน์จนกว่าจะได้รับการปลดปล่อย

กลุ่มนี้สนับสนุนข้อตกลงออสโล ใน พ.ศ. 2545 เลขาธิการทั่วไปของพรรค มุสตาฟา บัรเฆาตีแยกออกไปตั้งพรรคการเริ่มต้นชาติปาเลสไตน์ ในการเลือกตั้งประธานาธิบดีเมื่อเดือนมกราคม พ.ศ. 2548 พรรคส่งผู้สมัครคือบัสซัม อัล-ซัลฮี ได้คะแนนเสียง 2.67% ในการเลือกตั้งสภานิติบัญญัติของปาเลสไตน์ พ.ศ. 2549 พรรคเข้าร่วมในกลุ่มอัล-บาดีลซ่งเป็นกลุ่มของพรรคฝ่ายซ้ายกับแนวร่วมประชาธิปไตยเพื่อการปลดปล่อยปาเลสไตน์ สหภาพประชาธิปไตยปาเลสไตน์และผู้สมัครอิสระ ได้คะแนนเสียง 2.8% และได้ 2 ที่นั่งจากทั้งหมด 132 ที่นั่ง

อ้างอิง
-------

1. ↑  Gresh, Alain. Review: *Palestinian Communists and the Intifadah*. Middle East Report, No. 157, Israel Faces the Uprising. (Mar. - Apr. 1989), pp. 34-36. Gresh argues that the inclusion of PCP into the PLO leadership indicated an increased influence of the Soviet Union in intra-Palestinian politics.
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2005-01-12. สืบค้นเมื่อ 2005-01-12.

ปหล่งข้อมูลอื่น
---------------

* www.palpeople.org เก็บถาวร 2007-10-21 ที่ เวย์แบ็กแมชชีน ((อาหรับ) มีบางหน้าเป็น (อังกฤษ)).
* A historical background to the Palestinian People’s Party, from the Party's website เก็บถาวร 2007-12-27 ที่ เวย์แบ็กแมชชีน
* www.mideastweb.org
*
ทรงยี่สิบหน้าปลายตัด
**ทรงยี่สิบหน้าปลายตัด** (อังกฤษ: truncated icosahedron, พหูพจน์: -dra) เป็นทรงหลายหน้า (polyhedron) ที่ประกอบด้วยหน้ารูปห้าเหลี่ยมด้านเท่า 12 หน้า และหน้ารูปหกเหลี่ยมด้านเท่า 20 หน้า รวม 32 หน้า รูปทรงนี้เกิดจากการนำทรงยี่สิบหน้าปรกติ (regular icosahedron) ไปตัดปลายออกทั้ง 12 มุม ให้หน้ารูปสามเหลี่ยมด้านเท่ากลายเป็นรูปหกเหลี่ยมด้านเท่า รูปทรงนี้มี 60 จุดยอด 90 ขอบ และเป็นทรงตันอาร์คิมิดีส (Archimedean solid)

พื้นที่ผิวและปริมาตร
--------------------

ทรงยี่สิบหน้าปลายตัดที่คลี่ออก
พื้นที่ผิว *A* และปริมาตร *V* ของทรงยี่สิบหน้าปลายตัด ที่มีความยาวขอบทุกด้านเท่ากับ *a* คำนวณได้ดังนี้

{\displaystyle {\begin{aligned}A&=3\left(10{\sqrt {3}}+{\sqrt {5}}{\sqrt {5+2{\sqrt {5}}}}\right)a^{2}\approx 72.607253a^{2}\\V&={\frac {1}{4}}(125+43{\sqrt {5}})a^{3}\approx 55.2877308a^{3}\\\end{aligned}}}

การนำไปใช้
----------

เปรียบเทียบกับลูกฟุตบอล
ลูกฟุตบอลเป็นตัวอย่างหนึ่งของทรงยี่สิบหน้าปลายตัดที่พบในชีวิตประจำวัน ลายบนลูกฟุตบอลเป็นรูปห้าเหลี่ยมและรูปหกเหลี่ยมซึ่งอยู่ในรูปแบบเดียวกับรูปทรงนี้ แต่ดูคล้ายทรงกลมมากกว่าเนื่องจากความดันของอากาศภายในและความยืดหยุ่นของวัสดุที่ใช้ผลิต

อ้างอิง
-------

* Williams, Robert (1979). *The Geometrical Foundation of Natural Structure: A Source Book of Design*. Dover Publications, Inc. ISBN 0-486-23729-X. (Section 3-9)

ดูเพิ่ม
-------

* ทรงสิบสองหน้า (dodecahedron)
* ทรงยี่สิบหน้า (icosahedron)
* ทรงสามสิบสองหน้า (icosidodecahedron)
* ทรงสิบสองหน้าปลายตัด (truncated dodecahedron)
* ทรงสามสิบหน้ารอมบิกปลายตัด (truncated rhombic triacontahedron)

แหล่งข้อมูลอื่น
---------------

* เอริก ดับเบิลยู. ไวส์สไตน์, "Truncated icosahedron" จากแมทเวิลด์.
* The Uniform Polyhedra
* Virtual Reality Polyhedra The Encyclopedia of Polyhedra
* Paper Models of Polyhedra เก็บถาวร 2013-02-26 ที่ เวย์แบ็กแมชชีน Includes a paper model(net) of a Truncated Icosahedron
* Bouncing Truncated Icosahedron Virtual Reality (needs JVM)
**ภาษาดุงกาน** (ดุงกาน: Хуэйзў йүян Xuejzw jyian, รัสเซีย: Дунганский Язык Dunganskij jazyk, จีนตัวย่อ: 东干语; จีนตัวเต็ม: 東干語; พินอิน: *Dōnggān yǔ*) เป็นภาษาตระกูลจีน-ทิเบต ใช้พูดโดยชาวดุงกานหรือชาวหุยในเอเชียกลาง

การแพร่กระจายทางภูมิศาสตร์
--------------------------

ส่วนใหญ่ใช้พูดในคีร์กีซสถาน และมีกระจายอยู่ในคาซัคสถาน อุซเบกิสถาน และรัสเซีย ชาวดุงกานเป็นลูกหลานของชาวจีนที่อพยพเข้าสู่เอเชียกลาง เป็นภาษาที่ใช้ในโรงเรียน หนังสือพิมพ์ฉบับแรกที่ตีพิมพ์ด้วยภาษาดุงกาน พิมพ์เมื่อ พ.ศ. 2475

สัทวิทยาและคำศัพท์
------------------

คำศัพท์พื้นฐานไม่ต่างจากภาษาจีนมากนัก มีเสียงวรรณยุกต์ มีคำยืมจากภาษาอาหรับและภาษาเปอร์เซีย คำศัพท์ใกล้เคียงกับที่ใช้ในสมัยราชวงศ์ชิง ภาษาดุงกานไม่ได้รับอิทธิพลจากการจัดมาตรฐานภาษาจีนกลางในพุทธศตวรรษที่ 25 แต่ได้รับอิทธิพลจากภาษารัสเซียแทน

ระบบการเขียน
------------

เป็นภาษาในกลุ่มภาษาจีนภาษาเดียวที่ไม่ได้เขียนด้วยอักษรจีน เริ่มแรกชาวดุงกานที่เป็นมุสลิมเขียนด้วยอักษรอาหรับ รัฐบาลโซเวียตสั่งยกเลิกอักษรอาหรับใน พ.ศ. 2463 ให้ใช้อักษรละตินแทนจน พ.ศ. 2483 จึงใช้อักษรซีริลลิก แสดงเสียงวรรณยุกต์เฉพาะในพจนานุกรมเท่านั้น

แหล่งข้อมูลอื่น
---------------


***มีการทดสอบ ภาษาดุงกาน*** ของวิกิพีเดีย ที่วิกิมีเดีย อินคิวเบเตอร์

| * ด
* ค
* ก
ภาษาจีนถิ่นต่าง ๆ อักษรจีน และ ภาษาอื่น ๆ ที่พูดในประเทศจีน |
| --- |
| ภาษาจีนทางการ | 
* จีนกลาง
	+ จีนแผ่นดินใหญ่
	+ ไต้หวัน
* กวางตุ้งมาตรฐาน
	+ ฮ่องกง
	+ มาเก๊า
	+ กวางเจา (โดยพฤตินัย)

 |
| ภาษาหลัก | 
* จีนกลาง
* กั้น
* กวางตุ้ง
* แคะ
* เซียง
* หมิ่น
* อู๋
* จิ้น
* ฮุย
* ผิง

 |
| ภาษาย่อยในภาษาหมิ่น | 
* หมิ่นกลาง
* หมิ่นตะวันออก
* หมิ่นเหนือ
* หมิ่นใต้
* ผูเซียน

 |
| ภาษาย่อยในภาษาหมิ่นใต้ | 
* ไห่หนาน
* แต้จิ๋ว
* ฮกเกี้ยน

 |
| อักษรจีน | 
* อักษรจีนตัวเต็ม
* อักษรจีนตัวย่อ
* พินอิน
* จู้อิน

 |
| ภาษาอื่น ๆ ที่พูดในจีน | 
* จ้วง
* ทิเบต
* มองโกล
* อุยกูร์
* คาซัค
* คีร์กิซ
* ม้ง
* เมี่ยน
* แมนจู
* ไทลื้อ

 |
| รับอิทธิพลจากภาษาจีน | 
* เกาหลี
* ญี่ปุ่น
* เวียดนาม

 |
7.62x51mm M40, ปืนไรเฟิลซุ่มยิงมาตรฐานของนาวิกโยธินสหรัฐอเมริกา
คำศัพท์ในทางการทหารและหน่วยงานบังคับใช้กฎหมาย **ปืนไรเฟิลซุ่มยิง** (อังกฤษ: sniper rifle) คือปืนเล็กยาวที่สามารถวางตำแหน่งกระสุนได้แม่นยำในระยะยิงที่ไกลกว่าอาวุธปืนประจำกายชนิดอื่น ปืนไรเฟิลซุ่มยิงโดยทั่วไปจะถูกสร้างขึ้นอย่างระมัดระวังในความถูกต้องเหมาะสม ติดตั้งกล้องเล็ง และรังเพลิงสำหรับปลอกกระสุนชนวนกลาง คำๆนี้บ่อยครั้งที่ในสื่อใช้บรรยายถึงปืนที่ติดตั้งกล้องส่องเพิ่มที่ใช้กับเป้าหมายที่เป็นบุคคล

บทบาททางทหารของพลซุ่มยิง (คำนี้มาจากนกปากซ่อม (snipe) ซึ่งเป็นนกที่ล่าหรือยิงได้ยากมาก) สามารถสืบย้อนไปได้ถึงคริสต์ศตวรรษที่ 18 แต่ปืนไรเฟิลซุ่มยิงที่แท้จริงกลับมีการพัฒนาเป็นอย่างมากเมื่อเร็วๆนี้ ความก้าวหน้าของเทคโนโลยีโดยเฉพาะกล้องส่องและอุตสาหกรรมการผลิตยิ่งช่วยเพิ่มความแม่นยำให้กับปืน ยิ่งถูกใช้ด้วยบุคลากรทางกองทัพที่ได้รับการฝึกเป็นพิเศษปืนจะยิ่งได้แม่นยำไกลกว่าปืนไรเฟิลปกติ ปืนไรเฟิลซุ่มยิงอาจมีพื้นฐานจากปืนไรเฟิลพื้นฐานแต่เมื่อติดกล้องส่องมันก็จะกลายเป็นปืนไรเฟิลซุ่มยิง

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ปืนไรเฟิลซุ่มยิง**

* Modern Firearms list of sniper rifles เก็บถาวร 2010-09-15 ที่ เวย์แบ็กแมชชีน
* SniperCentral list of sniper rifles[*ลิงก์เสีย*]
* Mcmillan Tactical Stocks เก็บถาวร 2007-10-19 ที่ เวย์แบ็กแมชชีน — Images of tactical stocks from the world's leading supplier manufacturer
* Tack Driving Tactical Rifle from Tac Ops — Detailed overview of the accurization process for a .25 MOA rifle
* Detailed accuracy articles, by famous barrel maker Dan Lilja
* Detail of Russian snipers and sniper rifles of World War Two by Chris Eger, military historian เก็บถาวร 2007-03-10 ที่ เวย์แบ็กแมชชีน
* demigodllc.com: Practical long-range rifle shooting
เซียมซู
**เซียมซู** หรือ **กิมเซียมซู** (สำเนียงแต้จิ๋ว) หรือ **จินฉาน** (สำเนียงจีนกลาง; จีน: 金蟾, 蟾蜍, 招财蟾蜍; พินอิน: *jīn chán*, *chánchú*,  *zhāocái chánchú*; แปลว่า: "คางคกทอง", "คางคก", "คางคกกวาดความมั่งคั่ง") เป็นกบหรือคางคกในเทพปกรณัมจีน ปัจจุบันนิยมสร้างเป็นวัตถุมงคลรูปคางคกสีทองคาบเหรียญในปาก บูชาเพื่อดลบันดาลความมั่งคั่ง ร่ำรวย ด้วยคติความเชื่อในหลักฮวงจุ้ย แบบเดียวกับปี่เซียะ หรือผีซิว

ตามปกรณัมเล่าว่า ซีหวังหมู่ หรือเอี่ยวตี๊กิมบ๊อ ผู้เป็นพระมารดาของเง็กเซียนฮ่องเต้ เทพผู้สูงสุดผู้ปกครองสวรรค์ พระนางได้เลี้ยงสัตว์ประหลาดไว้ในสระบัวหน้าพระราชวัง สัตว์ตัวนี้เสมือนกับเป็นหนึ่งเซียนหรือเทพเจ้า มีลักษณะคล้ายกบกึ่งคางคกแต่มี 3 ขา มีหางเป็นปลาช่อนอยู่ด้านในมีสีทองอร่ามไปทั้งตัว มีหลังขึ้นสัญลักษณ์รูปดาว 7 ดวง หรือดาวลูกไก่ เซียมซู ไม่ทำอะไรจะใช้ความสามารถพิเศษเรียกเงินเรียกทองมาเล่นสนุกในสระบัว อยู่วันหนึ่งเซียมซูได้แอบหนีมาโลกมนุษย์ พระนางโกรธมากจึงบัญชาให้เซียนมังกรมรกตไปตามตัวเซียมซูได้หนีมาอยู่ที่หมู่บ้านแห่งหนึ่งทางตอนใต้แห่งหนึ่งที่เป็นหมู่บ้านที่ยากจนแห้งแล้งกันดาร ประชาชนอดอยากมาก มีชายหนุ่มคนหนึ่งซึ่งเป็นคนดีมีความกตัญญูต่อบิดามารดา เซียมซูได้มาอยู่กับชายผู้นี้ได้เรียกเงินเรียกทองมากให้จำนวนมากเพื่อนำมาแจกชาวบ้านแลัวยังบันดาลให้ฝนตกมีความอุดมสมบูรณ์ทั้งหมู่บ้าน จนทั้งชายผู้นี้และทุกคนในหมู่บ้านร่ำรวยไม่มีใครจนเลย เซียนมังกรมรกตจึงไปรายงานต่อพระนาง พระนางได้ประทานพรให้แก่เซียมซู ขอให้ไปอยู่แห่งหนใดก็มีแต่ความสุข ความร่ำรวย 

อีกปกรณัมหนึ่งเล่าว่า ศิษย์เอกคนหนึ่งของเล่อตงปิน หนึ่งในแปดเซียน ชื่อ เหล่าไหเซียม เป็นผู้ที่มีวิชาอาคมแก่กล้า ชอบช่วยเหลือผู้อื่น และสามารถปราบอสูรและสยบมารได้ มีอยู่ครั้งหนึ่งเหล่าไหเซียมได้ปราบมารตนหนึ่ง ที่แปลงกายมาจากเซียมซู หลังจากที่เซียมซูถูกสยบแล้ว ก็ได้กลับตัวกลับใจ และขอติดตามรับใช้เหล่าไหเซียม เนื่องจากเหล่าไหเซี้ยม ชอบช่วยเหลือคนยากคนจน ด้วยการแจกเงินแจกทอง ประจวบกับที่เซียมซู มีความสามารถในการคายเงินทองออกจากปากได้ ตั้งแต่บัดนั้นเซียมซูได้ติดตามเหล่าไหเซียม ไปแจกเงินแจกทองและช่วยเหลือผู้คน

การบูชาเซียมซู นิยมนำมาตั้งไว้ตามจุดต่าง ๆ ภายในบ้านที่เกี่ยวข้องกับทรัพย์สินเงินทอง เช่น โต๊ะทำงาน หรือตู้นิรภัย บูชาด้วยขนมจันอับ และผลไม้ที่มีความหมายมงคล เช่น ส้ม, กล้วย, สับปะรด, ทับทิม หรือลูกท้อ

ดูเพิ่ม
-------

* ปี่เซียะ

อ้างอิง
-------

1. 1 2  "The Three-Legged Money Frog: Some Dos and Don'ts". คลังข้อมูลเก่าเก็บจากแหล่งเดิมเมื่อ November 28, 2012. สืบค้นเมื่อ 22 September 2012.
2. ↑  "FENG SHUI MONEY FROG". คลังข้อมูลเก่าเก็บจากแหล่งเดิมเมื่อ 2014-05-01. สืบค้นเมื่อ 22 September 2012.

แหล่งข้อมูลอื่น
---------------

* Ch’an Chu: The Lucky Money Toad (อังกฤษ)


คอมมอนส์ มีภาพและสื่อเกี่ยวกับ:  
**เซียมซู**
ภาพวาดแสดงแสงที่ตกกระทบด้วยมุมบริวสเตอร์แล้วสะท้อนและหักเหเป็นแสงโพลาไรซ์
**มุมบริวสเตอร์** (Brewster's angle) หรือ **มุมโพลาไรซ์** (polarization angle) คือมุมตกกระทบของแสงบนรอยต่อระหว่างตัวกลางซึ่งทำให้เกิดโพลาไรเซชันได้แสงสะท้อนออกมาจะเป็นแสงโพลาไรซ์แบบเส้นตรง ซึ่งแพร่ไปในทิศทางตั้งฉากกับมุมหักเห ชื่อมุมนี้ตั้งตามชื่อนักฟิสิกส์ชาวสก็อต เดวิด บริวสเตอร์ ซึ่งเป็นผู้ค้นพบ

ทฤษฎี
-----

เมื่อแสงตามธรรมชาติเกิดการสะท้อนและหักเหที่ส่วนรอยต่อระหว่างตัวกลางไอโซทรอปิกสองชนิด สถานะโพลาไรเซชันของแสงจะเปลี่ยนแปลงไป โดยปกติแล้ว แสงสะท้อนและแสงหักเหจะกลายเป็นแสงโพลาไรซ์บางส่วน และในแสงสะท้อน การแกว่งกวัดของแสงในแนวตั้งฉากกับพื้นผิวตกกระทบจะมากกว่าในแนวขนาน ในขณะที่แสงหักเหจะมีแนวโน้มตรงกันข้าม ระดับของโพลาไรเซชันของแสงสะท้อนจะสัมพันธ์กับมุมตกกระทบ เมื่อมุมตกกระทบเท่ากับมุมบริวสเตอร์ แสงสะท้อนจะกลายเป็นแสงโพลาไรซ์เชิงเส้นเฉพาะในแนวที่ตั้งฉากกับระนาบตกกระทบเท่านั้น

ให้ {\displaystyle \theta \_{1}} เป็นมุมตกกระทบ {\displaystyle \theta \_{2}} เป็นมุมหักเห แล้วให้ {\displaystyle n\_{1}} และ {\displaystyle n\_{2}} เป็นดรรชนีหักเหของตัวกลางทั้งสอง ตามกฎของสแน็ลแล้วจะได้ว่า

{\displaystyle n\_{1}\sin \left(\theta \_{1}\right)=n\_{2}\sin \left(\theta \_{2}\right)}
และมุมบริวสเตอร์ {\displaystyle \theta \_{B}} ซึ่งหมายถึงมุมตกกระทบที่ทำให้มุมสะท้อนและมุมหักเหตั้งฉากกันก็จะหาได้เป็น

{\displaystyle n\_{1}\sin \left(\theta \_{B}\right)=n\_{2}\sin \left(90-\theta \_{B}\right)=n\_{2}\cos \left(\theta \_{B}\right)}
จัดรูปใหม่ได้เป็น

{\displaystyle \theta \_{B}=\arctan \left({\frac {n\_{2}}{n\_{1}}}\right)}
ซึ่งก็หมายความว่า มุมบริวสเตอร์เท่ากับอาร์กแทนเจนต์ของอัตราส่วนของดรรชนีหักเหของตัวกลางทั้งสอง

แอปพลิเคชัน
-----------

แว่นกันแดดแบบโพลาไรซ์ ใช้หลักการของมุมบริวสเตอร์เพื่อลดแสงโพลาไรซ์ที่สะท้อนจากผิวน้ำหรือพื้นถนน

ช่างภาพใช้หลักการเดียวกันนี้ในการลดแสงแดดที่สะท้อนจากผิวน้ำ ผิวกระจก หรือพื้นผิวอื่น ๆ ที่ไม่ใช่โลหะ

 ภาพถ่ายหน้าต่างเดียวกันโดยใช้กล้องถ่ายรูปเดียวกัน แต่ปรับโพลาไรเซอร์ให้หมุนเป็นมุมต่างกัน ในภาพด้านซ้าย มุมของโพลาไรเซอร์อยู่ในแนวเดียวกับมุมโพลาไรซ์ที่สะท้อนจากหน้าต่าง ทางด้านขวา โพลาไรเซอร์ถูกหมุน 90° จึงกำจัดแสงสะท้อนซึ่งเป็นแสงโพลาไรซ์มาก

อ้างอิง
-------

1. ↑  林宇恆. "布儒斯特定律的理论解释" (PDF) (ภาษาจีน). 济宁学院物理系. คลังข้อมูลเก่าเก็บจากแหล่งเดิม (PDF)เมื่อ 2016-07-01. สืบค้นเมื่อ 2016-05-27.
2. ↑  David Brewster (1815) "On the laws which regulate the polarisation of light by reflection from transparent bodies," เก็บถาวร 2020-10-30 ที่ เวย์แบ็กแมชชีน *Philosophical Transactions of the Royal Society of London*, **105**: 125-159.
3. ↑  Lakhtakia, Akhlesh (June 1989). "Would Brewster recognize today's Brewster angle?" (PDF). *Optics News*. OSA. **15** (6): 14–18. doi:10.1364/ON.15.6.000014. คลังข้อมูลเก่าเก็บจากแหล่งเดิม (PDF)เมื่อ 2010-06-28. สืบค้นเมื่อ 2016-05-27.
4. ↑  張三慧. *大學物理學 熱學、光學、量子物理(第三版)B版*. 清華大學出版社. p. 250.
5. ↑  "布魯斯特角 (Brewster's angle):" (ภาษาจีน). 雷射知識網. คลังข้อมูลเก่าเก็บจากแหล่งเดิมเมื่อ 2020-03-15. สืบค้นเมื่อ 2016-05-27.
6. 1 2  周泓宇 樊智慧. "浅谈布儒斯特角及其光学应用" (ภาษาจีน). 大连理工大学物理与光电工程学院. คลังข้อมูลเก่าเก็บจากแหล่งเดิมเมื่อ 2016-08-20. สืบค้นเมื่อ 2016-05-31.
**เซี่ย ชื่อกวง** (จีน: 謝士光) เป็นบิชอปของคริสตจักรโรมันคาทอลิกใต้ดินในประเทศจีน เซี่ยเคยถูกรัฐบาลจีนจับกุมหลายครั้ง ครั้งแรกในปี 1955 หลังปฏิเสธการเข้าร่วมขบวนการคาทอลิกของรัฐ และอีกครั้งในปี 1958 ซึ่งครั้งนี้ถูกคุมขับเป็นเวลา 15 ปี ก่อนจะถูกจับกุมอีกครั้งในปี 1984 ปล่อยในปี 1987 และถูกจับกุมอีกทีในปี 1990 เซี่ยพยายามประกอบและดำเนินพิธีการทางศาสนาตามแบบฉบับวาติกันซึ่งถูกห้ามโดยทางการจีน เนื่องจากคริสตจักรโรมันคาทอลิกของจีนอยู่ภายใต้การควบคุมของรัฐบาลซึ่งตัดขาดจากรัฐวาติกันและสมเด็จพระสันตะปาปา

เซี่ยบวชในวันที่ 3 พฤษภาคม 1949 และขึ้นสู่ตำแหน่งบิชอปในวันที่ 25 มกราคม 1984 เขาเสียชีวิตด้วยโรคลูคีเมียในวันที่ 25 สิงหาคม 2005 ด้วยวัย 88 ปี

ในปี 2021 นักกิจกรรมเปลี่ยนชื่อถนนสายหนึ่งในบูดาเปสต์ให้เป็นชื่อตามเขา ในฐานะสัญลักษณ์ต่อต้านรัฐบาลคอมมิวนิสต์จีนเช่นเดียวกับถนนสายอื่นที่ตั้งชื่อเกี่ยวกับประเด็นต่าง ๆ เช่น การประท้วงที่ฮ่องกง, การสังหารหมู่ที่จัตุรัสเทียนอันเหมิน, ชาวอุยกูร์ และการประท้องในทิเบต เพื่อต่อต้านการสร้างมหาวิทยาลัยของรัฐบาลจีนในประเทศโดยรัฐบาลฮังการี

อ้างอิง
-------

1. ↑  "Bishop James Xie Shiguang". *The Independent*. 8 September 2005. สืบค้นเมื่อ 29 June 2020.`{{cite web}}`: CS1 maint: url-status (ลิงก์)
2. ↑  "Underground bishop dies". *AsiaNews.it*. 27 August 2005.`{{cite web}}`: CS1 maint: url-status (ลิงก์)
3. ↑

|  |  |
| --- | --- |
| การควบคุมรายการหลักฐาน แก้ไขสิ่งนี้ที่วิกิสนเทศ | 
* VIAF
	+ 1
* เวิลด์แคต

 |
เดอะ คอมโมดอร์ส (ภาษาอังกฤษ : The Commodore) เป็นวงดนตรีสัญชาติอเมริกันแนวฟังก์ กึ่ง โซล และเป็นวงดนตรีที่รุ่งเรืองในยุค 70's สมาชิกของวงในตอนนั้นอยู่ในสถานะนักศึกษา โดยสมาชิกของวงพบปะกับเหล่านักศึกษาที่ Tuskegee Institute (ปัจจุบันคือ มหาวิทยาลัย Tuskegee) จนได้สมาชิกภายในวง , ต่อมาในปีค.ศ. 1968ได้เซ็นสัญญากับ โมทาวน์เรเคิดส์ ในเดือนกันยายน ค.ศ. 1972 เริ่มเป็นที่ประจักษ์ต่อประชาชนโดยเล่นเปิดคอนเสริ์ตให้กับวง เดอะแจ็กสันไฟฟ์ ขณะทัวร์คอนเสริ์ต

ในช่วงเวลาที่ทางวงมีความประสบสำเร็จมากที่สุดในช่วงปลายยุค 70's และต้นยุค 80's เมื่อไลโอเนล ริชชี เป็นนักร้องนำวงและเขียนเพลง โดยวงได้มีการติดชาร์จอย่างยิ่งใหญ่เป็นเวลานานเช่น **Easy** , **Three** **Times** **A** **Lady** และ **Nightshift** และแนวเพลงฟังกี้แดนซ์ที่ฮิตติดชาร์จเช่น **Brick** **House** , **Fancy** **Dancer** , **Lady** (**You** **Bring** **Me** **Up**) , และ **Too** **Hot** **ta** **Trot** โดยในปีค.ศ. 1986 วงคอมโมดอร์สได้รับรางวัลแกรมมี่ จากเพลง *Nightshift*

ประวัติ
-------

วงคอมโมดอร์สนั้นเป็นการรวมตัวจากวงสองวง, อันได้แก่ the Mystics and the Jays, แต่พวกเขาก็อยากที่จะเปลี่ยนชื่อกลุ่ม. Togethor, เดิมวงมีสมาชิกที่ประกอบไปด้วย Lionel Richie, Thomas McClary, และ William King จากวง Mystics; 
Andre Callahan, Michael Gilbert, และ Milan Williams จากวง Jays. โดยทางวงมีความประสงค์ที่จะเปลี่ยนชื่อใหม่, Walter Orange จึงให้ William King ใช้มือจิ้มลงไปในดิคชั่นนารีแล้วได้คำศัพท์ **คอมโมดอร์ส**

อ้างอิง
-------

1. ↑  Artist Biography by Craig Lytle
เซียมซีแบบไทย
**เซียมซี** (จีน: 求签) เป็นการทำนายดวงชะตารูปแบบหนึ่งตามธรรมเนียมของจีน โดยการเขย่าภาชนะที่บรรจุหมายเลขที่เขียนไว้บนไม้ไผ่ที่เหลาเป็นซีก โดยไม้ที่หล่นลงมาแท่งแรกจะแสดงหมายเลขที่นำไปตรวจสอบกับคำทำนาย พิธีกรรมเซียมซีมีความแพร่หลายใน ประเทศจีน ประเทศไทย ประเทศญี่ปุ่น เป็นต้น ซึ่งในแต่ละวัฒนธรรมก็จะมีลักษณะและความเชื่อในการเซียมซีที่แตกต่างกันไปเล็กน้อย

เชื่อกันว่าเซียมซีถูกคิดค้นครั้งแรกในสมัยราชวงศ์ชาง และเซียมซีได้เข้ามาในเมืองไทยพร้อมกับคนจีนที่เข้ามาค้าขายตั้งแต่สมัยสุโขทัย ในวัดจีนหรือศาลเจ้า สันนิษฐานว่ามีครั้งแรกในศาลเจ้าเล่งจูเกียง จังหวัดปัตตานี

ในวัฒนธรรมอื่น ๆ เช่น ญี่ปุ่น การเซียมซีเรียกว่า **โอะมิกุจิ** (Omikuji) การเซียมซีนิยมทำในวัดหรือศาลเจ้าชินโตมีลักษณะใกล้เคียงกันแต่เพิ่มขั้นตอนการนำใบเซียมซีผูกไว้ที่วัดหากคำทำนายระบุว่าเป็นโชคไม่ดี เชื่อว่าเป็นการทิ้งโชคไม่ดีไว้ที่วัด นอกจากการเขย่าไม้ติ้วแล้ว ยังมีการสุ่มหยิบใบเซียมซี หรือให้พนักงานของวัดสุ้มใบเซียมซีเช่นกัน

ส่วนประกอบ
----------

เนื้อหาต่อไปนี้ ยึดตามเซียมซีรูปแบบที่พบทั่วไปในวัดในประเทศไทย

* **ไม้ติ้ว** หรือ **แท่งเซียมซี** มักทำมาจากไม้ไผ่เหลา ปลายสุดเขียนหมายเลข
* **ใบเซียมซี** คือใบที่ระบุคำทำนายตามตัวเลขที่ทำนายจากไม้ติ้ว บางแห่งระบุ คำแนะนำในการทำบุญ เลขนำโชค
* **ไม้ปวย** คือไม้ครึ่งจันทร์เสี้ยวสองแท่งประกบกัน พบในวัดบางแห่ง ใช้ปล่อยให้หล่นลงพื้น จากระดับสายตา หรือเสมอขอบโต๊ะบูชาใช้ประกอบการทำนาย ซึ่งทำนายดังนี้
	+ หากคว่ำทั้งสอง หมายถึง เซียมซีใบนี้ไม่ใช่ของท่าน ให้เสี่ยงเซียมซีใหม่ตั้งแต่แรกทั้งหมด
	+ หากหงายทั้งสอง หมายถึง คำถามนี้ท่านน่าจะรู้อยู่แก่ใจอยู่แล้วไม่มีเหตุต้องเซียมซีเพื่อถามหรือทำนาย หรืออาจหมายถึง เชื่อหรือไม่เชื่อก็ได้แล้วแต่วิจารณญาณ
	+ หากคว่ำหนึ่งแท่งและหงายอีกแท่งหนึ่ง หมายถึง ถูกต้องแล้ว นี่คือคำทำนายที่ถูกต้อง

การเซียมซีออนไลน์
-----------------

ในปัจจุบันมีเว็บไซต์และแอปพลิเคชันสำหรับการเซียมซี โดยมักอ้างเป็นการเสี่ยงเซียมซีตามวัดสำคัญ เช่น วัดหลวงพ่อโสธร วัดหัวลำโพง วัดพระศรีมหาอุมาเทวี ศาลหลักเมืองกรุงเทพมหานคร เป็นต้น โดยการเซียมซีนี้จะทำโดยการคลิกเพื่อให้ระบบสุ่มคำทำนายขึ้นมา เหมือนการเขย่าไม้ติ้ว

อ้างอิง
-------

1. ↑
2. ↑
3. ↑
**ธงพระอิสริยยศในประเทศอิหร่าน** เป็นธงสำหรับใช้หมายพระอิสริยยศของสมเด็จพระเจ้าชาห์ สมเด็จพระราชินี สมเด็จพระยุพราช และ บรรดาพระบรมวงศานุวงศ์ในรัชสมัยต่างๆ

ราชวงศ์กอญัร
------------

### นัสเซอร์ อัล ดิน ชาห์ กอญัร

* สัดส่วน 3:4สัดส่วน 3:4
* ราชธวัชบนผังธงนานาชาติราชธวัชบนผังธงนานาชาติ

รัชสมัยของพระเจ้านัสเซอร์ อัล ดิน ชาห์ กอญัร ราชธวัชประจำพระองค์ได้มีการประกาศใช้ครั้งแรกเมื่อ ค.ศ. 1848 มีลักษณะเป็นธงพื้นสีขาว ประกอบสามเหลี่ยมสีแดงที่มุมธงทั้งสี่ กลางธงมีตราราชสีห์ถือดาบและดวงอาทิตย์รองรับด้วยช่อรวงข้าวสาลี ธงประจำพระองค์ผืนดังกล่าวนี้ ปรากฎการใช้ธงครั้งแรกในระหว่างการเสด็จประพาสสหราชอาณาจักรเมื่อ ค.ศ. 1873

  

### โมซัฟฟาร์ อัล-ดิน ชาห์ กอญัร

* ราชธวัช พ.ศ. 2439-2449ราชธวัช พ.ศ. 2439-2449
* ราชธวัชบนผังธงนานาชาติราชธวัชบนผังธงนานาชาติ

รัชสมัยของพระเจ้าโมซัฟฟาร์ อัล-ดิน ชาห์ กอญัร ได้มีการแก้ไขแบบธงประจำพระองค์ผืนใหม่เมื่อ ค.ศ. 1896 โดยมีลักษณะที่ดัดแปลงจากธงชาติกล่าวคือ มีขอบสีเขียวทั้งสี่ด้านซ้อนบนธงผืนสีขาว ประกอบตราราชสีห์ถือดาบและดวงอาทิตย์

### โมฮัมเม็ด อาลี ชาห์ กอญัร

* ราชธวัช พ.ศ. 2449-2450ราชธวัช พ.ศ. 2449-2450
* ราชธวัชบนผังธงนานาชาติ พ.ศ. 2440ราชธวัชบนผังธงนานาชาติ พ.ศ. 2440

รัชสมัยของพระเจ้าโมฮัมเม็ด อาลี ชาห์ กอญัร ได้มีการแก้ไขแบบธงประจำพระองค์ผืนใหม่ มีลักษณะดัดแปลงไปจากธงชาติกล่าวคือ ธงพื้นสีขาวขอบแถบสีเหลืองและสีแดงทั้งสามด้าน กลางธงมีตราราชสีห์ถือดาบและดวงอาทิตย์ ใช้ในช่วงระยะเวลาสั้นๆเพียง 4 ปี ระหว่าง ค.ศ. 1906 - ค.ศ. 1910

### อะหมัด ชาห์ กอญัร

* ราชธวัช พ.ศ. 2453-2468ราชธวัช พ.ศ. 2453-2468
* ราชธวัช (บนเรือ)ราชธวัช (บนเรือ)

รัชสมัยของพระเจ้าอะหมัด ชาห์ กอญัร ได้มีการแก้ไขแบบธงประจำพระองค์ผืนใหม่เมื่อ ค.ศ. 1910 มีลักษณะที่แตกต่างจากแบบธงเดิมที่มีการดัดแปลงมาจากธงชาติโดยสิ้นเชิงกล่าวคือ ธงพื้นสีฟ้าที่มุมคันธงมีธงชาติรูปสี่เหลี่ยมขนาดเล็ก (ธงแถบสีเขียว-ขาว-สีชมพูอ่อน) กลางธงมีตราราชสีห์ถือดาบและดวงอาทิตย์รองรับด้วยช่อรวงข้าวสาลี ธงบางผืนนั้นตราราชสีห์อยู่ภายในวงกลมสีขาว

ราชวงศ์ปาห์ลาวี
---------------

* พระเจ้าชาห์ (ชาฮันชาห์)พระเจ้าชาห์ (ชาฮันชาห์)
* สมเด็จพระยุพราช (มกุฎราชกุมาร)สมเด็จพระยุพราช (มกุฎราชกุมาร)
* พระราชวงศ์พระองค์อื่นๆพระราชวงศ์พระองค์อื่นๆ

รัชสมัยของพระเจ้าชาห์ เรซา ปาห์ลาวี ได้มีการแก้ไขแบบธงประจำพระองค์ผืนใหม่ โดยปรับแก้แบบธงที่ใช้ในรัชสมัยพระเจ้าอะหมัด ชาห์ กอญัร รวมถึงจำแนกธงพระอิสริยยศเป็น 3 ชั้นเมื่อ ค.ศ. 1926 กล่าวคือ 

* ธงประจำพระองค์ชาฮันชาห์ ธงพื้นสีฟ้า มุมบนธงมีธงทหารรูปสี่เหลี่ยมขนาดเล็ก กลางธงมีตรามงกุฎปาห์ลาวี
* ธงประจำพระมกุฎราชกุมาร ลักษณะเดียวกับธงมหาราช มุมบนธงมีธงชาติรูปสี่เหลี่ยมขนาดเล็ก
* ธงประจำพระราชวงศ์พระองค์อื่นๆ ลักษณะเดียวกับธงมหาราช ไม่มีธงชาติที่มุมบนคันธง

* พระเจ้าชาห์ (ชาฮันชาห์)พระเจ้าชาห์ (ชาฮันชาห์)
* สมเด็จพระจักรพรรดินี (พระบรมราชินี)สมเด็จพระจักรพรรดินี (พระบรมราชินี)
* สมเด็จพระยุพราช (มกุฎราชกุมาร)สมเด็จพระยุพราช (มกุฎราชกุมาร)

รัชสมัยของพระเจ้าชาห์ โมฮัมหมัด เรซา ปาห์ลาวี ในปี ค.ศ. 1971 ได้มีดำริที่แก้ไขแบบธงเสียใหม่ โดยคงลักษณะของผืนธงแต่ปรับสัดส่วนของธงจาก ธงสีเหลี่ยมจตุรัสเป็นธงสี่เหลี่ยมผืนผ้า อัตราส่วน 2:3 มุมบนคันธงเป็นธงราชการ ประกอบตราประจำพระองค์ที่กลางผืนธงดังนี้

* ธงประจำพระองค์ชาฮันชาห์ ประกอบตราแผ่นดิน
* ธงประจำพระจักรพรรดินี ประกอบตราประจำพระองค์ของสมเด็จพระจักรพรรดินี
* ธงประจำพระมกุฎราชกุมาร ประกอบตราประจำพระองค์ของสมเด็จมกุฎราชกุมาร

ดูเพิ่ม
-------

* ธงชาติอิหร่าน
* รายชื่อธงในประเทศอิหร่าน

อ้างอิง
-------
***พม่ารำลึก*** (อังกฤษ: *Burmese Days*) เป็นนวนิยายที่เขียนโดยจอร์จ ออร์เวลล์ ตีพิมพ์ครั้งแรกในเดือนตุลาคม ค.ศ. 1934 ฉากในเรื่องคือประเทศพม่าช่วงคริสต์ทศวรรษ 1920 ซึ่งในขณะนั้นพม่าเป็นอาณานิคมของอังกฤษ

ระหว่าง ค.ศ. 1922–1927 ออร์เวลล์รับราชการเป็นตำรวจอาณานิคมอินเดียในพม่า และย้ายไปประจำอยู่หลายเมือง ทำให้เขามีโอกาสได้พบเห็นเรื่องราวต่าง ๆ เมื่อออกจากราชการแล้วไปพำนักที่ปารีส ออร์เวลล์ก็เริ่มร่างโครงเรื่อง และเขียนเสร็จใน ค.ศ. 1933 ในครั้งแรกนิยายเรื่องนี้ถูกปฏิเสธจากหลายสำนักพิมพ์เนื่องจากมีเนื้อหาที่พาดพิงถึงสังคมในยุคนั้น แต่หลังจากการปรับปรุงเนื้อหาบางส่วน สำนักพิมพ์ฮาร์เปอร์ของสหรัฐอเมริกาก็ตีพิมพ์ใน ค.ศ. 1934 ปีต่อมาสำนักพิมพ์ของวิกเตอร์ กัลแลนตส์ (Victor Gollancz) ได้ตีพิมพ์ในสหราชอาณาจักร หลังจากตรวจสอบแล้วว่าไม่ได้พาดพิงถึงบุคคลหรือเหตุการณ์จริง

อ้างอิง
-------

1. ↑  George Orwell - Author, Journalist - Biography.com
2. 1 2  Orwell, Sonia and Angus, Ian (eds.). *The Collected Essays, Journalism and Letters of George Orwell Volume 1: An Age Like This (1920–1940)* (Penguin)
3. ↑  Burmese Days, p.xvi Penguin 2009 ISBN 978-0-14-118537-8
**ธงประธานาธิบดียูเครน** (ยูเครน: Прапор (штандарт) Президента України) เป็นธงประจำตำแหน่งของประธานาธิบดียูเครน

ธงประธานาธิบดียูเครนได้รับการกำหนดรับรองตามกฤษฎีกาประธานาธิบดียูเครนเมื่อวันที่ 24 พฤศจิกายน ค.ศ. 1999 และนำไปใช้ในพิธีสาบานตนเข้ารับตำแหน่ง ประธานศาลรัฐธรรมนูญยูเครนจะเป็นผู้มอบธงนี้แก่ประธานาธิบดี ในขณะที่ประธานาธิบดีกล่าวสุนทรพจน์ในพิธีสาบานตน ประธานาธิบดีจะไปนั่งที่นั่งพิเศษในห้องประชุมสภาสูงสุดยูเครน ข้างที่นั่งนั้นจะเป็นธงชัยประธานาธิบดี

ลักษณะ
------

ธงประธานาธิบดียูเครนมีลักษณะเป็นธงสี่เหลี่ยมจัตุรัสสีน้ำเงิน ตรงกลางมีตราสามง่ามทองคำซึ่งเป็นตราแผ่นดินยูเครนที่มีพระลัญจกรของเจ้าชายวอลอดือมือร์ผู้ยิ่งใหญ่เป็นต้นแบบ และตรงขอบปักลายพืชพรรณสีทอง ธงประธานาธิบดียูเครนปักด้วยผ้าไหมทั้งสองหน้าโดยใช้เทคโนโลยีคอมพิวเตอร์ ด้านหนึ่งของธงประธานาธิบดีใช้ด้ายทองคำบริสุทธิ์และทองคำเหลืองมากกว่าหนึ่งล้านเข็ม ตราสามง่ามทองคำปักด้วยวิธีการพิเศษ ธงพระอิสริยยศกษัตริย์อังกฤษ ธงประธานาธิบดีสหรัฐ และธงประธานาธิบดีฝรั่งเศสก็ใช้เทคโนโลยีเดียวกัน

ยอดเสาธงประธานาธิบดียูเครนเป็นทองเหลืองและโอนิกซ์ประดับขอบทอง เสาธงทำด้วยด้ามไม้ ธงประธานาธิบดียูเครนใช้กับประธานาธิบดียูเครนในทุกโอกาส

คลังภาพ
-------

* 
*

อ้างอิง
-------

1. 1 2  "Державні символи Президента України" [State Symbols of the President of Ukraine]. *Vernadsky National Library of Ukraine* (ภาษายูเครน). สืบค้นเมื่อ 2018-04-30.
2. ↑  "Офіційні Символи президента України" [Official symbols of the President of Ukraine]. *People's Army* (ภาษายูเครน). Ministry of Defense of Ukraine. 10 June 2014. คลังข้อมูลเก่าเก็บจากแหล่งเดิมเมื่อ 2017-07-23. สืบค้นเมื่อ 2018-04-30.
3. ↑  "Про офіційні символи глави держави | від 29.11.1999 № 1507/99" [About the official symbols of the head of state | From 29.11.1999 № 1507/99]. *zakon2.rada.gov.ua* (ภาษายูเครน). สืบค้นเมื่อ 2018-04-30.

แหล่งข้อมูลอื่น
---------------

* Ukraine - Presidential Flag at Flags of the World
* Official website of the President of Ukraine
|  |  |  |
| --- | --- | --- |
| ตัวอย่างภาพที่เกิดจากการเร็นเดอร์โดยไม่ใช้โกลบอลอิลลูมิเนชัน (ซ้าย) เปรียบเทียบกับแบบที่ใช้ (ขวา) |  | ตัวอย่างภาพที่เกิดจากการเร็นเดอร์โดยไม่ใช้โกลบอลอิลลูมิเนชัน (ซ้าย) เปรียบเทียบกับแบบที่ใช้ (ขวา) |
| ตัวอย่างภาพที่เกิดจากการเร็นเดอร์โดยไม่ใช้โกลบอลอิลลูมิเนชัน (ซ้าย) เปรียบเทียบกับแบบที่ใช้ (ขวา) |

**โกลบอลอิลลูมิเนชัน** (อังกฤษ: Global illumination) เป็นชื่อเรียกรวมทั่ว ๆ ไปของขั้นตอนวิธีที่ใช้ในการเร็นเดอร์ในคอมพิวเตอร์กราฟิกส์สามมิติเพื่อเพิ่มความสมจริงของแสงเงาให้กับแบบ ขั้นตอนวิธีเหล่านี้จะไม่มองแค่ว่าแสงจะต้องเดินทางมาจากต้นกำเนิดแสงโดยตรง แต่จะมองว่าแสงซึ่งมาจากต้นกำเนิดนั้น ๆ อาจสะท้อนมาจากพื้นผิวของวัตถุอื่น ๆ ที่อยู่ในฉากด้วย

ในทางทฤษฎี การสะท้อน การหักเห เงา ล้วนแล้วแต่เป็นตัวอย่างของ โกลบอลอิลลูมิเนชันเพราะในการจำลอง วัตถุหนึ่ง ๆ จะมีผลต่อการเร็นเดอร์ของวัตถุอื่น ๆ ไม่ใช่เฉพาะผลจากการกระทบของแสงที่มาจากต้นกำเนิดแสงโดยตรงเท่านั้น อย่างไรก็ตามในทางปฏิบัติจะนับเพียงการจำลองการสะท้อนแสงแบบฟุ้งกระจายและการสะท้อนหรือหักเหของแสงจากพื้นผิวโค้งเท่านั้น

เรามักพบว่าภาพที่ถูกให้แสงและเงาด้วยกระบวนการแบบโกลบอลอิลลูมิเนชันมีความสมจริงมากกว่าภาพที่ให้แสงและเงาแบบคำนวณจากต้นกำเนิดแสงโดยตรงเท่านั้น อย่างไรก็ตามกระบวนการคำนวณแสงในลักษณะนี้จะใช้กำลังในการประมวลผลสูงมากและใช้เวลานานกว่าวิธีอื่น วิธีการหนึ่งซึ่งเป็นที่นิยมในการคำนวณโกลบอลอิลลูมิเนชันคือการคำนวณแล้วจัดเก็บผลที่ได้ลงในตัววัตถุ(เช่นในรูปของพอยต์คลาวด์) วิธีนี้เรียกว่าเรดิโอซิตซึ่งผลลัพธ์นี้สามารถนำไปใช้สร้างภาพจากมุมมองต่าง ๆ โดยจะถูกใช้เป็นแนวทางที่จะคำนวณแสงในฉากคร่าว ๆ เป็นการลดความซ้ำซ้อนในการคำนวณแสงจริง ๆ ซึ่งใช้เวลามาก

Radiosity, ray tracing, beam tracing, cone tracing, path tracing, metropolis light transport, ambient occlusion, photon mapping, และ image based lighting เป็นตัวอย่างของขั้นตอนวิธีที่ใช้ในการเร็นเดอร์แบบโกลบอลอิลลูมิเนชัน ซึ่งขั้นตอนเหล่านี้มักถูกนำผสมผสานมาใช้ร่วมกันเพื่อให้ให้ได้ผลลัพธ์ที่ถูกต้องยิ่งขึ้นและใช้เวลาน้อยลง
**เซียว ต้ง** (อักษรโรมัน: *Xiao Dong* จีน: 蕭棟; สวรรคตปี 552) มีพระนามเดิมว่า **หยวนจี** (อักษรโรมัน: *Yuanji* จีน: 元吉) บางครั้งรู้จักกันในชื่อก่อนสวรรคตว่า **อ๋องแห่งอู่จาง** (อักษรโรมัน: *Prince of Yuzhang* จีน: 豫章王)), เป็น จักรพรรดิแห่งจีนในราชวงศ์เหลียง โดยสังเขป ในปี ค.ศ. 551 โดยมีแม่ทัพ โหว จิง คุมตำแหน่งสมุหนายกที่เมืองหลวง เจี้ยนคัง แม่ทัพโหวต้องการแสดงความแข็งแกร่งของเขา จึงปลด จักรพรรดิเจี้ยนเหวิน พระนัดดาของเซียวต้งออกจากราชสมบัติ และสถาปนาเซียวต้งขึ้นครองราชย์แทน ด้วยฐานะที่เซียวต้งคือรัชทายาท ในสมัยจักรพรรดิเหลียงอู่

ในช่วงรัชสมัยสั้นๆ อำนาจของเซียว ต้งอยู่ภายใต้การควบคุมของโหวจิงโดยสิ้นเชิง เพียงสองเดือนครึ่งหลังจากที่เสี่ยวตงขึ้นเป็นจักรพรรดิ โหวจิงก็บังคับให้เขามอบบัลลังก์ให้ตัวเองขึ้นครองบัลลังก์ในฐานะจักรพรรดิแห่งฮั่น ในปี ค.ศ. 552 กองทหารของ หวัง เสิงเปียน ซึ่งเป็นแม่ทัพที่จงรักภักดีต่อ เซียว อี้ พระนัดดาของเซียวต้ง ยึดเมืองหลวงเจี้ยนคังกลับคืนมา และแม่ทัพ จู้ เหม่ยเจิ๋น (อักษรโรมัน: *Zhu Maichen* จีน: 朱買臣) ยึดถือพระโองการของเซียว อี้ ได้โยนตัวเซียวต้ง และพี่ชายสองคนของเขาจมน้ำตายในแม่น้ำแยงซี

อ้างอิง
-------

* *History of Southern Dynasties*, vol. 53.
* *Zizhi Tongjian*, vol. 164.


| ก่อนหน้า |  | เซียว ต้ง |  | ถัดไป |
| --- | --- | --- | --- | --- |
|  |
| สมัยก่อนหน้าจักรพรรดิเหลียงเจี้ยนเหวิน | **จักรพรรดิแห่งราชวงศ์เหลียง (ตะวันตก)**551 | สมัยต่อมา**เส้า ซือ (อ๋องแห่งอู๋หลิง)** |
| **จักรพรรดิแห่งราชวงศ์เหลียง (ภาคกลาง/ ภาคใต้)**551 | สมัยต่อมา**จักรพรรดิเหลียงหยวน** |
| **จักรพรรดิจีน (ภาคใต้)**551 | สมัยต่อมา**โหว จิง แห่งฮั่น** |
**พระศรีวรานุรักษ์** (ศรี บุญเฉลียว) เป็นอดีตสมาชิกสภาผู้แทนราษฎรจังหวัดเชียงใหม่ 1 สมัย ในปี พ.ศ. 2480

ประวัติ
-------

พระศรีวรานุรักษ์ เป็นบุตรของนายวัง กับนางบัวจันทร์ บุญเฉลียว เกิดที่บ้านศาลา ตำบลท่าศาลา อำเภอเมืองเชียงใหม่ จังหวัดเชียงใหม่ เมื่อปี พ.ศ. 2440 เข้าเรียนที่โรงเรียนกลางเวียง ต่อมาเจ้าพระยาสุรสีห์วิสิษฐศักดิ์ (เชย กัลยาณมิตร) ได้รับเขาเป็นบุตรบุญธรรม และส่งเรียนต่อโรงเรียนปกครอง กระทรวงมหาดไทย จนกลับมารับราชการประจำแผนกเลขาฯ มณฑลพายัพ ต่อมาย้ายไปประจำที่กรุงเทพ และเรียนวิชากฎหมายเพิ่มเติม

การทำงาน
--------

พระศรีวรานุรักษ์ ขอกลับมารับราชการที่จังหวัดเชียงใหม่ และเคยดำรงตำแหน่งเสมียนตรามณฑลพายัพ นายอำเภอสารภี และ นายอำเภอแม่ริม รับราชการในยุคเดียวกับเจ้าบุรีรัตน์ (แก้วมุงเมือง ณเชียงใหม่)

ศรี บุญเฉลียว ได้รับพระราชทานบรรดาศักดิ์เป็นหลวงศรีวรานุรักษ์ ในปี พ.ศ. 2471 และเป็นพระศรีวรานุรักษ์ ในเวลาต่อมา

พระศรีวรานุรักษ์ ถูกมองว่าเป็นบุตรบุญธรรมของเจ้าพระยาสุรสีห์วิสิษฐศักดิ์ และเป็นฝ่ายเดียวกับเชื้อพระวงศ์จึงตรงข้ามกับฝ่ายคณะราษฎร จึงถูกย้ายไปมณฑลนครราชสีมา ทำให้พระศรีวรานุรักษ์ ตัดสินใจลาออกจากราชการ และกลับมาทำธุรกิจส่วนตัวที่เชียงใหม่

พระศรีวรานุรักษ์ ลงเล่นการเมืองโดยการเป็นสมาชิกสภาผู้แทนราษฎรจังหวัดเชียงใหม่ เมื่อปี พ.ศ. 2480 และเป็นผู้หนึ่งที่มีส่วนร่วมในการต้อนรับรัฐธรรมนูญเมื่อมาถึงจังหวัดเชียงใหม่ ในปี พ.ศ. 2476 พระศรีวรานุรักษ์ มีบทบาทในฝ่ายนิติบัญญัติ อาทิ เป็นกรรมาธิการวิสามัญพิจารณาร่างพระราชบัญญัติจัดสหกรณ์นิคมในเขตหวงห้ามที่ดินในท้องที่จังหวัดเชียงใหม่

พระศรีวรานุรักษ์ ได้รับเลือกเป็นนายกเทศมนตรีนครเชียงใหม่ ในปี พ.ศ. 2486

พระศรีวรานุรักษ์ เสียชีวิตในปี พ.ศ. 2518 อายุ 78 ปี

อ้างอิง
-------

1. 1 2 3  นักการเมืองถิ่นจังหวัดเชียงใหม่
2. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2020-06-28. สืบค้นเมื่อ 2020-06-28.
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2020-06-30. สืบค้นเมื่อ 2020-06-28.
4. ↑  ย้อนอดีต 101 ปี คุ้มเจ้าบุรีรัตน์ (แก้วมุงเมือง)
5. ↑  "พระราชทานบรรดาศักดิ์" (PDF). คลังข้อมูลเก่าเก็บจากแหล่งเดิม (PDF)เมื่อ 2016-03-04. สืบค้นเมื่อ 2020-06-28.
6. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2020-06-28. สืบค้นเมื่อ 2020-06-28.
7. ↑
**ศาลหลักเมืองนครราชสีมา** เป็นศาลที่สร้างขึ้นมาพร้อมกับการสร้างเมืองนครราชสีมา ถือเป็นเป็นสิ่งศักดิ์สิทธิ์คู่บ้านคู่เมืองประจำจังหวัด สร้างขึ้นตั้งแต่สมัยสมเด็จพระนารายณ์มหาราช แห่งกรุงศรีอยุธยา ตั้งอยู่บริเวณมุมวัดพระนารายณ์มหาราช ถนนจอมพล ตำบลในเมือง อำเภอเมืองนครราชสีมา จังหวัดนครราชสีมา

ประวัติ
-------

ในแผ่นดินสมเด็จพระนารายณ์มหาราช ในช่วงระหว่างปี พ.ศ. 2199-2231 ศาลหลักเมืองถูกสร้างเป็นสิ่งศักดิ์สิทธิ์ประจำจังหวัด เป็นที่เคารพนับถือและมากราบไหว้เป็นประจำ 

พ.ศ. 2369 เจ้าอนุวงศ์ได้ยกกองทัพมายึดเมืองนครราชสีมา ได้ทำลายเมืองนครราชสีมา รวมถึงโค่นล้มเสาหลักเมืองลงด้วย

วันที่ 22 ธันวาคม พ.ศ. 2444 (ร.ศ. 119) พระบาทสมเด็จพระจุลจอมเกล้าเจ้าอยู่หัว (รัชกาลที่ 5) เสด็จพระราชดำเนินโดยรถไฟ ทรงได้เสด็จทอดพระเนตรศาลหลักเมือง ทรงจุดเทียนบูชาเทพารักษ์ แล้วเสด็จทรงม้าพระที่นั่งกลับทางประตูชุมพล

วันที่ 1 มกราคม พ.ศ. 2446 (ร.ศ.122) พระบาทสมเด็จพระมงกุฏเกล้าเจ้าอยู่หัวได้เสด็จมาทรงสังเวย ขณะนั้นพระองค์ทรงดำรงพระยศเป็นมกุฏราชกุมาร

วันที่ 30 ตุลาคม พ.ศ. 2506 เวลา 09.30 น. ประชาชนพ่อค้า ข้าราชการ ได้ร่วมกันสร้างศาลขึ้นใหม่แทนศาลเดิมซึ่งสร้างด้วยไม้ได้ชำรุดทรุดโทรมลง เมื่อสร้างเสร็จแล้วได้ทำพิธีอัญเชิญขึ้นศาลใหม่ 

พ.ศ. 2509 พระบาทสมเด็จพระเจ้าอยู่หัว พร้อมด้วย สมเด็จพระบรมราชินีนาถ ได้เสด็จมาทำพิธีสังเวยศาลหลักเมืองนครราชสีมา

วันที่ 3 มกราคม พ.ศ. 2480 กรมศิลปากรได้ขึ้นทะเบียนเป็นโบราณสถาน เล่ม 115

อ้างอิง
-------

1. 1 2 3  ศาลหลักเมืองนครราชสีมา, Thailand Tourism Directory, กระทรวงการท่องเที่ยวและกีฬา .สืบค้นเมื่อ 2/7/2565
2. ↑  ศาลหลักเมืองนครราชสีมา, มิวเซียมไทยแลนด์ .สืบค้นเมื่อ 2/7/2565
**พระวิเชียรกวี (ฉัตร อินฺทสุวณฺโณ)** ท่านเกิดเมื่อวันที่ 19 กันยายน พ.ศ. 2429 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว เป็นบุตรของนายเคลือบ รอดประพันธ์ เกิด ณ ตำบลบางประทุน  อำเภอบางขุนเทียน จังหวัดธนบุรี (ฝั่งธนบุรี)ในปัจจุบัน อุปสมบทเมื่อวันที่ 22 พฤษภาคม พ.ศ. 2449 ณ พัทธสีมาวัดราชโอรสารามโดยมี หลวงปู่เอี่ยมอดีตเจ้าอาวาสวัดหนัง เป็นพระอุปัชฌาย์ พระครูธีรานันทมุนี (ภู) แห่งวัดดาวคะนอง แต่ครั้งนั้นยังเป็นพระอธิการ กับพระพิมลธรรม (นาค) แห่งวัดอรุณราชวาราม แต่ครั้งยังเป็นพระศรีสมโพธิอยู่วัดสุทัศเทพวราราม เมื่ออุปสมบทได้ศึกษากับพระวิเชียรกวี (เชย) และ พระราชโมลี (บัว) พระวิสุทธิโสภณ (โพ) แห่งวัดมหรรพาราม นายแปลก สิริเดชธรรม แต่ครั้งยังอุปสมบทเป็นภิกษุ อยู่ ณ วัดพระเชตุพนบ้าง แต่ที่ได้ศึกษาเป็นพื้นแลนานนั้นคือ ในสำนักสมเด็จพระวันรัต (เขมจารี) แห่งวัดมหาธาตุ พ.ศ. ๒๔๕๓ สอบไล่ได้บาลีประโยค ๓ พ.ศ. 2455 สอบไล่ได้บาลีประโยค ๔ พ.ศ. ๒๔๕๗ สอบไล่ได้ประโยค ๕ ท่านได้ขึ้นดำรงตำแหน่งเจ้าอาวาส วัดหนังราชวรวิหารเมื่อปี พ.ศ. 2469 สืบต่อจาก พระภาวนาโกศลเถระ (เอี่ยม สุวณฺณสโร) ในยุคแรก ปูชนียสถานเสนาสนะและสิ่งอุปกรณ์ของวัด ท่านเจ้าคุณ พระภาวนาโกศลเถร (เอี่ยม) ปฏิสังขรณ์ก่อสร้างขึ้นไว้ สำเร็จบริบูรณ์ดีแล้ว แต่ต้องคอยระวังไว้และซ่อมแซมปฏิสังขรณ์ใหม่ให้ดียิ่งขึ้น เมื่องานบูรณปฏิสังขรณ์ ยังไม่เป็นภาระ แก่หลวงพ่อมากนัก หลวงพ่อเจ้าคุณพระวิเชียรกวี ก็เริ่มงานการศึกษา มีการเปิดสอนบาลี และนักธรรม เป็นการวางรากฐานการศึกษา และแก้ไข ปรับปรุงระเบียบ แบบแผนกฎข้อบังคับของวัดให้เป็นที่เรียบร้อย หลวงพ่อเจ้าคุณพระวิเชียรกวี เป็นพระเถระที่มั่นคงในเพศสมณะจนตราบเท่าอายุขัย มีพลานุภาพทางจิตสูง เมือคิดว่าจะทำอะไรจะต้องใช้วิริยะอุตสาหะอันแรงกล้าให้งานนั้น ๆ สำเร็จสมความประสงค์ ท่านถึงแก่มรณภาพเมื่อปี พ.ศ. 2503 รวมสิริอายุได้ 74 ปี 54 พรรษา

อ้างอิง
-------

* ประวัติพระวิเชียรกวี (ฉัตร อินฺทสุวณฺโณ)
* ประวัติวัดหนัง


| ก่อนหน้า |  | พระวิเชียรกวี (ฉัตร อินฺทสุวณฺโณ) |  | ถัดไป |
| --- | --- | --- | --- | --- |
| **พระภาวนาโกศลเถระ (เอี่ยม สุวณฺณสโร)** |  | **เจ้าอาวาสวัดหนังราชวรวิหาร** (พ.ศ. 2469 - พ.ศ. 2503) |  | **พระสุนทรศีลสมาจาร (ผล คุตฺตจิตฺโต)** |
ทิวทัศน์จากเออลันด์ตอนใต้
หินแกะสลักที่ทานัมเชเด
**การท่องเที่ยวในประเทศสวีเดน** ถือเป็นสัดส่วนที่ค่อนข้างเล็กของเศรษฐกิจสวีเดนในปี ค.ศ. 2011 โดยอยู่ที่ 2.9 เปอร์เซนต์ของจีดีพีของประเทศ ซึ่งการท่องเที่ยวนี้นำรายได้เข้าที่ 264 พันล้านครูนาสวีเดน คิดเป็น 98.8 พันล้านครูนาที่เป็นค่าใช้จ่ายของนักท่องเที่ยวต่างชาติในสวีเดน ส่วน 7.1 เปอร์เซนต์ของรายได้ครัวเรือนสวีเดนใช้ในการท่องเที่ยวภายในประเทศ

ประเทศสวีเดนส่วนใหญ่จะมีนักท่องเที่ยวมาเยือนจากประเทศเพื่อนบ้าน เช่น ประเทศเดนมาร์ก, นอร์เวย์ และฟินแลนด์ ส่วนประเทศจากภูมิภาคอื่น ๆ ได้แก่ เยอรมนี และสหราชอาณาจักร สถานที่ท่องเที่ยวของสวีเดนประกอบด้วยพิพิธภัณฑ์วาซา, มิลเลสโกร์เดน และมรดกโลกอย่างโรงละครพระที่นั่งดรอตนิงโฮล์ม ส่วนที่น่าสนใจอื่น ๆ ประกอบด้วยทางด้านศิลปะ, วรรณกรรม, ความทันสมัย และดนตรีของประเทศสวีเดน (เช่น แอ็บบา) นักท่องเที่ยวจำนวนมากเดินทางมาเยือนสวีเดนในช่วงฤดูร้อนเมื่ออุณหภูมิสูงขึ้น โดยเฉพาะอย่างยิ่งสโกเนอ และชายฝั่งทางตอนกลางกับตอนใต้ของประเทศสวีเดนรวมถึงหาดทราย ตลอดจนเกาะกอตแลนด์ที่มีผู้มาเยือนจำนวนมากในช่วงฤดูร้อนกับเที่ยวบินเช่าเหมาลำจากเยอรมนีสู่สนามบินวิสบี

เส้นทางท่องเที่ยวเส้นทางหนึ่ง คือ จากทางใต้สู่ทางเหนือของประเทศสวีเดน เพื่อการสำรวจประวัติศาสตร์, สถานที่ท่องเที่ยวทางธรรมชาติและวัฒนธรรม โดยเส้นทางนี้เป็นที่นิยมอย่างมากในหมู่นักท่องเที่ยวเยอรมัน

อ้างอิงจากเดอะเวิลด์แฟกต์บุ๊ก สวีเดนเป็นประเทศที่มีผู้มาเยือนมากที่สุดเป็นอันดับ 21 ของโลก โดยมีผู้มาเยือน 7,627,000 คนในปี ค.ศ. 2006

ดูเพิ่ม
-------

* การท่องเที่ยวในประเทศฟินแลนด์
* การท่องเที่ยวในประเทศไอซ์แลนด์

อ้างอิง
-------

1. ↑  "Fakta om svensk turism 2011" (ภาษาสวีเดน). Swedish Agency for Economic and Regional Growth. June 2012. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2017-09-13.

แหล่งข้อมูลอื่น
---------------

* VisitSweden.com – Official page for travel and tourism information
* วิกิมีเดียคอมมอนส์มีสื่อเกี่ยวกับ การท่องเที่ยวในประเทศสวีเดน
**ทิพเกสร** (ชื่อวิทยาศาสตร์: *Utricularia minutissima*) เป็นพืชกินแมลงขนาดเล็กชนิดหนึ่ง จัดอยู่ในวงศ์ Lentibulariaceae

มีความสูง 10-30 เซนติเมตร ลำต้นเล็กมากอยู่ใต้ดิน ใบเป็นใบเลี้ยงเดี่ยว และมีใบที่เปลี่ยนเป็นถุงสำหรับดักจับแมลงขนาดเล็กเป็นอาหาร ดอกสีม่วงอ่อนแกมชมพู ออกเป็นช่อตั้งสูงประมาณ 5-20 เซนติเมตร มีดอกย่อย 3-10 ดอก ออกเรียงสลับ ขนาดประมาณ 6-10 มิลลิเมตร กลีบดอกล่างแผ่แยกออกเป็น 2 ปาก ผลเป็นผลแห้งชนิดแตกเมื่อแก่

พบกระจายพันธุ์อยู่ทั่วไปในทวีปเอเชีย เช่น อินเดีย, ศรีลังกา, พม่า, ลาว, กัมพูชา, เวียดนาม, จีน, ญี่ปุ่น, มาเลเซีย, สุมาตรา, บอร์เนียว, ฟิลิปปินส์, นิวกินิ, ออสเตรเลีย ในประเทศไทยพบที่จังหวัดเชียงใหม่, เลย, อุบลราชธานี, กาญจนบุรี, สระแก้ว, ชลบุรี, จันทบุรี, ตราด, สุราษฎร์ธานี, พังงา, สงขลา, ปัตตานี, และนราธิวาส พบตามพื้นที่ชื้นแฉะ เปิดโล่ง มักพบบนดินทราย ในระดับความสูง 0-1,300 เมตรเหนือระดับน้ำทะเล ออกดอก ออกผลช่วงเดือนสิงหาคม-ธันวาคม

ทิพเกสร เป็นนามพระราชทานจากสมเด็จพระนางเจ้าฯ พระบรมราชินีนาถ โดยมีชื่อดั้งเดิมว่า "หญ้าสีฝอยเล็ก"

ชื่อพ้อง
--------

* *Meionula parviflora* Raf.
* *U. barnesii* F.E.Lloyd
* *U. brevilabris* Lace
* *U. brevilabris* var. *parviflora* Pellegr.
* *U. calliphysa* Stapf
* *U. capillacea* Wight
* *U. evrardii* Pellegr.
* *U. lilliput* Pellegr.
* *U. minutissima* f. *albiflora* (Komiya) Komiya & C.Shibata
* *U. nigricaulis* Ridl.
* *U. nipponica* Makino
* *U. nipponica* f. *albiflora* Komiya
* *U. pygmaea* R.Br.
* *U. siamensis* Ostenf.
* *Vesiculina pygmaea* (R.Br.) Raf.

อ้างอิง
-------

1. ↑  *พรรณไม้สวนพฤกษศาสตร์สมเด็จพระนางเจ้าสิริกิติ์* เล่ม 7 หน้า 37, *Flora of Thailand* Volume 11 Part 1, Page 35-36
2. ↑  Taylor, Peter. (1989). *The genus Utricularia - a taxonomic monograph*. Kew Bulletin Additional Series XIV: London.

คอมมอนส์ มีภาพและสื่อเกี่ยวกับ:  
***Utricularia minutissima***

แหล่งข้อมูลอื่น
---------------

 ข้อมูลที่เกี่ยวข้องกับ Utricularia minutissima ที่วิกิสปีชีส์
**ทรงรีโลก** (อังกฤษ: Earth ellipsoid) ศัพท์ทางภูมิมาตรศาสตร์ สำหรับทรงคล้ายทรงกลมแป้น ซึ่งมีรูปร่างใกล้เคียงกับจีออยด์ (ระดับน้ำทะเล) ของโลก จุดศูนย์กลางตรงกับ จุดศูนย์กลางมวลของโลก และแกนรองตรงกับแกนหมุนของโลก

ทรงรี GRS80
-----------

ปัจจุบันทรงรี GRS80 เป็นระบบที่ใช้กันอย่างแพร่หลายมากที่สุดในทางภูมิมาตรศาสตร์ภาพพื้นดิน รัศมี *a* และความแป้น *f* ตามแนวขั้วของทรงรี GRS80 คือ

* {\displaystyle a=6\ 378\ 137{\rm {m}}\,}
* {\displaystyle f={\frac {1}{298.257\ 222\ 101}}}

เป็นไปไม่ได้ที่จะแยกความแตกต่างระหว่างทรงคล้ายทรงกลมที่มีความนูนแค่ประมาณ 1/300 เช่นนี้กับทรงกลมโดยสมบูรณ์ด้วยตาเปล่า อย่างไรก็ตาม เนื่องจากความบิดเบี้ยวนี้ (ความแตกต่างระหว่างรัศมีแนวศูนย์สูตรและรัศมีแนวขั้ว) อยู่ที่ประมาณ 21 กิโลเมตร ซึ่งถือเป็นค่าที่สูงมากในทางมาตรวิทยา ความแป้นเล็กน้อยที่มองไม่เห็นด้วยตาเปล่านี้เป็นสาเหตุทำให้เกิดปรากฏการณ์ต่าง ๆ บนโลก

ทรงรี WGS84
-----------

สำหรับในภูมิมาตรศาสตร์ภาคพื้นน้ำนิยมใช้ระบบ WGS84 ค่าความแป้น *f* ของทรงรี WGS84 นั้นแตกต่างจากทรงรี GRS80 แค่เพียงเล็กน้อยมาก

* {\displaystyle f={\frac {1}{298.257\ 223\ 563}}}

ความแตกต่างนี้เป็นเพียงประมาณ 0.105 มม. ซึ่งเป็นความแตกต่างที่ไม่ก่อให้เกิดปัญหาในทางปฏิบัติ

ทรงรี WGS84 นั้นเดิมมีต้นแบบมาจาก GRS80 แต่มีกระบวนการหาค่าตัวเลขที่แตกต่างกัน

อ้างอิง
-------

1. ↑  「2-1.地球の形をどのように記載するか」日本測地学会、2018年7月15日閲覧
**ควีนชาร์ล็อตต์: เรื่องเล่าราชินีบริดเจอร์ตัน** (อังกฤษ: Queen Charlotte: A Bridgerton Story) เป็นลิมิเต็ดซีรีส์ดราม่าอิงประวัติศาสตร์ที่สร้างโดยโชนดา ไรมส์ ให้กับเน็ตฟลิกซ์ ซีรีส์เรื่องนี้เป็นภาคแยกที่เกิดขึ้นก่อนซีรีส์เน็ตฟลิกซ์เรื่อง *บริดเจอร์ตัน: วังวนรัก เกมไฮโซ* เรื่องราวมุ่งเน้นไปที่การก้าวขึ้นสู่ความโดดเด่นและอำนาจของพระราชินีชาร์ลอตต์ในวัยเยาว์ในปลายคริสต์ศตวรรษที่ 18 ซีรีส์นี้ออกอากาศตอนแรกในวันพฤหัสบดีที่ 4 พฤษภาคม ค.ศ. 2023 มีจำนวนทั้งหมด 6 ตอนและออกอากาศตอนละ 1 ชั่วโมง กลายเป็นรายการที่ได้รับความนิยมสูงสุดในสหรัฐอเมริกาและสหราชอาณาจักร

คำนำ
----

มินิซีรีส์ภาคแยกเรื่องนี้เล่าเรื่องเกี่ยวกับพระราชินีชาร์ลอตต์ประกอบด้วย 2 เส้นเวลา; เส้นเวลาหนึ่งเริ่มต้นในปี ค.ศ. 1817 เมื่อการสิ้นพระชนม์ของเจ้าหญิงชาร์ลอตต์ พระราชนัดดาพระองค์โปรดของพระราชินี เป็นเหตุการณ์ที่ทำให้พระราชินีกดดันให้พระราชโอรสของพระองค์อภิเษกสมรสและให้กำเนิดรัชทายาท และอีกเส้นเวลาหนึ่งเริ่มขึ้นในปี ค.ศ. 1761 เมื่อชาร์ลอตต์พบและอภิเษกสมรสกับพระเจ้าจอร์จที่ 3 หลังการอภิเษกสมรสของพระเจ้าจอร์จและพระราชินีชาร์ลอตต์ พระราชินีพบว่า พระสวามีมีพระอาการประชวรทางจิต

งานสร้าง
--------

### การพัฒนา

ซีรีส์นี้ได้รับการประกาศในเดือนพฤษภาคม ค.ศ. 2021 โดยมีโชนดา ไรมส์ เป็นผู้จัดและผู้เขียนบทซีรีส์ ไรมส์ยังทำหน้าที่เป็นผู้อำนวยการสร้างร่วมกับ เบตซี เบียร์ส และผู้กำกับ ทอม เวรีกา แอนนา โอ มัลลีย์ ทำหน้าที่เป็นโปรดิวเซอร์ ซีรีส์มีจำนวน 6 ตอน ในเดือนเมษายน ค.ศ. 2022 ผู้ออกแบบงานสร้าง เดฟ แอร์โรว์สมิท ถูกไล่ออกเนื่องจากข้อกล่าวหากลั่นแกล้งในกองถ่าย

อ้างอิง
-------

1. ↑  "*Queen Charlotte*". *Writers Guild of America West*. เก็บจากแหล่งเดิมเมื่อ March 14, 2023. สืบค้นเมื่อ March 13, 2023.
2. ↑  "Netflix Top 10 - Global". *top10.netflix.com*. สืบค้นเมื่อ 2023-05-16.
3. ↑  Andreeva, Nellie (May 14, 2021). "'Bridgerton' Gets Young Queen Charlotte Spinoff From Shonda Rhimes, Sets Jess Brownell As Season 3 & 4 Showrunner". *Deadline Hollywood*. เก็บจากแหล่งเดิมเมื่อ November 9, 2021. สืบค้นเมื่อ April 11, 2022.
4. ↑  Tom Verica [@tomverica] (March 31, 2022). "Thrilled about this next chapter! @shondarhimes @beersbetsy @shondaland @netflix" – โดยทาง อินสตาแกรม.
5. ↑  Porter, Rick (March 30, 2022). "'Bridgerton' Spinoff Finds Its Young Queen Charlotte". *The Hollywood Reporter*. เก็บจากแหล่งเดิมเมื่อ April 11, 2022. สืบค้นเมื่อ April 11, 2022.
6. ↑  Yossman, K.J. (April 11, 2022). "Netflix Parts Ways With 'Bridgerton' Spin-Off Production Designer Amid Bullying Allegations". *Variety*. เก็บจากแหล่งเดิมเมื่อ April 11, 2022. สืบค้นเมื่อ April 11, 2022.
แม่แบบ:Campaignbox Winter War
**ยุทธการที่คอลลา** (ฟินแลนด์: *Kollaan taistelu*; อังกฤษ: Battle of Kollaa) เป็นการต่อสู้ตั้งแต่วันที่ 7 ธันวาคม ค.ศ. 1939 ถึงวันที่ 13 มีนาคม ค.ศ. 1940 ในคาเรเลียของลาโดกา ประเทศฟินแลนด์ ในฐานะส่วนหนึ่งของสงครามฤดูหนาวของโซเวียต-ฟินแลนด์

ลักษณะและผลลัพธ์
----------------

แม้จะมีกองกำลังน้อยกว่าโซเวียต แต่กองกำลังฟินแลนด์ (กองพลที่ 12) ก็ได้ขับไล่กองทัพแดงเพราะโซเวียตกำลังเตรียมพร้อมที่จะดำเนินการต่อตามถนนเท่านั้น โดยพื้นที่คอลลามีถนนน้อยมาก ทุกเส้นได้รับการคุ้มกันโดยกองกำลังฟินแลนด์ และโซเวียตไม่สามารถดำเนินการข้ามประเทศได้โดยไม่ต้องใช้สกี

คอลลาร์มักถูกมองว่าเป็นหนึ่งในสถานที่ที่ยากที่สุดในการปกป้องในช่วงสงครามฤดูหนาว มีการประเมินว่ากองทัพแดงยิงกระสุนปืนใหญ่เกือบ 40,000 รอบในแนวป้องกันในวันเดียว ในขณะที่กองปืนใหญ่ฟินแลนด์สามารถยิงได้เพียง 1,000 รอบต่อวันที่มากที่สุด[]

ผู้นำทางทหารของฟินแลนด์ในยุทธการที่คอลลา
แม้ว่ากองพลที่ 12 ของฟินแลนด์จะหยุดกองทัพแดงได้ แต่ทั้งสองฝ่ายก็ประสบความสูญเสียอย่างมาก ยุทธการที่คอลลาก็ยังดำเนินต่อไปจนกว่าจะสิ้นสุดสงครามฤดูหนาว กองทัพแดงบุกเข้าไปในแนวป้องกันของฟินแลนด์ในคอลลาร์หลายต่อหลายครั้ง เพื่อผลักดันฝ่ายฟินแลนด์ออกจากตำแหน่งของพวกเขา แต่ฝ่ายฟินแลนด์ตอบโต้อย่างเป็นระบบเพื่อเรียกคืนความมั่นคงของแนวป้องกัน การป้องกันประเทศฟินแลนด์เกือบเข้าสู่การล่มสลายในตอนท้ายของสงคราม ในความเป็นจริง โซเวียตสามารถสร้างจุดแตกหักลึกถึง 0.5–1.5 กิโลเมตรในแนวป้องกันของประเทศฟินแลนด์ในวันที่ 12 มีนาคม ผลที่ตามมา ผู้บัญชาการกองพลที่ 12 ของกองทัพบกฟินแลนด์พิจารณาทิ้งแนวป้องกันหลักที่คอลลา อย่างไรก็ตาม เนื่องจากข่าวจากแนวรบได้ประเมินสถานการณ์ว่า "ยังไม่น่ากลัว" ทางผู้บัญชาการจึงสั่งให้โต้กลับสำหรับแนวป้องกันเพื่อเอาคืนในวันรุ่งขึ้น ขณะที่ข่าวของสนธิสัญญาสันติภาพที่สรุปแล้วมาถึงแนวรบ คำสั่งเหล่านั้นถูกยกเลิกไป และคนเหล่านั้นได้รับคำสั่งให้คุ้มครองตำแหน่งปัจจุบันไว้จนกว่าจะสิ้นสุดสงคราม

การแสดงความคิดใหม่สำหรับการแก้ปัญหาของฟินแลนด์
----------------------------------------------

คำพูดที่มีชื่อเสียงจากยุทธการที่คอลลา เป็นคำถามของพลตรีแฮกลุนด์ว่า "จะคุ้มครองคอลลาร์ไว้หรือไม่ ?" (*Kestääkö Kollaa ?*) ซึ่งร้อยโท อาร์เน ยูติไลเนน ตอบว่า "ครับ จะคุ้มครองมันไว้ (*Kollaa kestää*) เว้นเสียแต่ว่าจะสั่งให้หนีออกไป" ซึ่งคำถามและการตอบกลับง่าย ๆ นี้ ได้รับการบรรจุลงศัพทานุกรมภาษาฟินแลนด์ เพื่อแสดงออกถึงความเพียรและการแก้ปัญหาในยามเผชิญหน้ากับความยากลำบากหรือวิกฤตที่กำลังจะมาถึง และวงดนตรีพังก์ฟินแลนด์ได้นำชื่อ Kollaa Kestää มาตั้งเป็นชื่อวง

มัจจุราชสีขาว
-------------

มือสไนเปอร์ระดับตำนานอย่างซิโม แฮวแฮ เจ้าของสมญานาม "มัจจุราชสีขาว" ได้ทำหน้าที่บนแนวรบคอลลา เขาได้รับเครดิตจากการยืนยันตามการบันทึกทางทหารของฟินแลนด์ว่าสังหารข้าศึกไป 505 คน ซึ่งจำนวนจริงอาจสังหารได้ถึง 800 คน

แหล่งที่มา
----------

* *Kollaa kestää*. WSOY. 1940.
* *Talvisodan historia*. Porvoo: Werner Söderström Osakeyhtiö. 1991. ISBN 951-0-17565-X.

### อ้างอิง

1. ↑  Sotatieteen laitos: "Talvisodan historia" osa 3 s.73 ja 111
2. ↑  Sotatieteen laitos: "Talvisodan historia" osa 3 s.128

แหล่งข้อมูลอื่น
---------------

* Antti Maunuksela: Taisteluita Laatokan Karjalassa talvi- ja jatkosodassa เก็บถาวร 2007-06-28 ที่ เวย์แบ็กแมชชีน
* Talvisota 70v Näytelmä เก็บถาวร 2009-11-24 ที่ เวย์แบ็กแมชชีน